Na osnovu člana 22 Zakona o državnoj upravi („Službeni list CG“, br. 78/18, 70/21 i 52/22), sekretarka Sekretarijata za zakonodavstvo donijela je

**PROGRAM RADA SEKRETARIJATA ZA ZAKONODAVSTVO ZA 2024. GODINU**

1. **UVOD**

 Program rada Sekretarijata za zakonodavstvo za 2024. godinu zasniva se na Programu rada Vlade Crne Gore za 2024. godinu, Programu pristupanja Crne Gore Evropskoj uniji za 2024. godinu i određenim strategijama, kao i planovima i programima rada ministarstava.

Nadležnosti ovog Sekretarijata utvrđene su Uredbom o organizaciji i načinu rada državne uprave („Službeni list CG“, br. 98/23, 102/23 i 113/23) i Poslovnikom Vlade Crne Gore („Službeni list CG“, br. 3/12, 31/15, 48/17 i 62/18), kao i Zakonom o objavljivanju propisa i drugih akata („Službeni list CG“, broj 5/08) i Zakonom o zaključivanju i izvršavanju međunarodnih ugovora („Službeni list CG“, broj 77/08).

Osnovna funkcija Sekretarijata za zakonodavstvo je davanje mišljenja o usaglašenosti zakona i podzakonskih akata, koja pripremaju, predlažu i donose ministarstva i Vlada, sa Ustavom i pravnim sistemom Crne Gore, vodeći računa o njihovoj međusobnoj usklađenosti.

Pored toga, Sekretarijat, prije potpisivanja teksta propisa ili drugog opšteg akta od strane predsjednika Vlade, provjerava i daje mišljenje da li je taj propis ili drugi opšti akt obrađivač pripremio u tekstu u kojem ga je Vlada donijela.

 Sekretarijat za zakonodavstvo se, saglasno Zakonu o objavljivanju propisa i drugih akata, stara o objavljivanju uredbi, odluka i drugih akata koje donosi Vlada, kao i podzakonskih i drugih akata koje donose ministarstva i nakon njihovog objavljivanja utvrđuje da li su ti akti objavljeni u izvornom tekstu. Ako utvrdi da tekst u „Službenom listu Crne Gore“ ne odgovara izvornom tekstu, priprema njihovu ispravku.

 Sekretarijat daje mišljenja i na predloge zakona o potvrđivanju međunarodnih ugovora u skladu sa Zakonom o zaključivanju i izvršavanju međunarodnih ugovora.

 Osim navedenih nadležnosti, Sekretarijat za zakonodavstvo vrši nadzor nad zakonitošću i cjelishodnošću rada Javne ustanove Službeni list Crne Gore i kontrolu nad obavljanjem poslova ove ustanove koji se odnose na objavljivanje propisa i drugih akata utvrđenih zakonom.

Sekretarijat izvršava i obaveze utvrđene drugim propisima, kao i zaključcima Vlade.

1. **CILJEVI I PROGRAMSKE AKTIVNOSTI**

 Sekretarijat za zakonodavstvo ima za cilj da u skladu sa propisanim nadležnostima i utvrđenim obavezama, slijedeći dinamiku rada ministarstava u izvršavanju Programa rada Vlade i Programa pristupanja Crne Gore Evropskoj uniji, kao i njihove planove i programe, blagovremeno izvršava programske i planirane aktivnosti koje će u 2024. godini biti usmjerene na sljedeće:

1. **Davanje mišljenja na nacrte i predloge zakona i drugih propisa**

Davanje mišljenja na nacrte i predloge zakona i drugih propisa, što predstavlja osnovnu djelatnost Sekretarijata za zakonodavstvo, sprovodiće se u zavisnosti od izvršavanja planiranih aktivnosti utvrđenih Programom rada Vlade za 2024. godinu, tekućih aktivnosti Vlade, kao i od izvršavanja planiranih aktivnosti normativne prirode utvrđenih Programom pristupanja Crne Gore Evropskoj uniji i planovima i programima rada ministarstava.

 Davanje mišljenja na predlog/nacrt zakona, drugog propisa ili opšteg akta, koje su ministarstva dužna da dostave u skladu sa Poslovnikom Vlade, proces je koji se, zavisno od kvaliteta obrade teksta predloga/nacrta zakona ili drugog propisa koji je dostavljen Sekretarijatu, najčešće odvija u više faza i obuhvata:

- upućivanje ministarstvu odnosno obrađivaču odgovarajućih opštih (načelnih) i/ili primjedbi na pojedine odredbe, u pisanom obliku ili najčešće u neposrednoj saradnji sa predstavnicima obrađivača, što podrazumijeva i pomoć u formulisanju predloženih rješenja, i

- nakon što ministarstvo odnosno obrađivač izvrši usklađivanje dostavljenog teksta predloga/nacrta zakona, drugog propisa ili opšteg akta sa datim sugestijama (u jednoj ili više faza), Sekretarijat na dostavljeni inovirani tekst daje konačno mišljenje, tj. mišljenje da je tekst predloga/nacrta zakona, drugog propisa ili opšteg akta usklađen sa Ustavom i pravnim sistemom Crne Gore, odnosno da nema primjedbi i sugestija iz okvira svojih nadležnosti.

Što se tiče zakona za koje je neophodno mišljenje Evropske komisije, Sekretarijat za zakonodavstvo će se, po već ustaljenoj praksi, izjašnjavati u dvije faze – prije njihovog dostavljanja Evropskoj komisiji, kao i nakon uključivanja sugestija, predloga i mišljenja Evropske komisije u tekst zakona.

U Sekretarijatu će se odvijati brojne i značajne aktivnosti koje proizilaze iz utvrđenih prioriteta u izvršavanju obaveza normativne prirode iz pregovaračkih poglavlja u procesu pristupanja Crne Gore Evropskoj uniji, gdje se u narednom periodu očekuje veoma intenzivan rad na propisima kojima se u crnogorski pravni sistem prenosi pravna tekovina Evropske unije u cilju planiranog ubrzanja procesa pristupanja Crne Gore Evropskoj uniji. Takođe, Sekretarijat će izvršavati obaveze normativne prirode koje proističu iz članstva Crne Gore u NATO.

Navedeni poslovi obavljaće se u okviru četiri organizacione jedinice, i to:

– *Sektora za propise iz oblasti političkog sistema* – za zakone, druge propise i opšte akte koje pripremaju, odnosno donose organi državne uprave nadležni za: pravosuđe; zaštitu ljudskih i manjinskih prava; unutrašnje poslove; javnu upravu, lokalnu samoupravu i digitalno društvo; odbranu i vanjske poslove i evropske integracije;

– *Sektora za propise iz oblasti društvenih djelatnosti* – za zakone, druge propise i opšte akte koje pripremaju, odnosno donose organi državne uprave nadležni za: prosvjetu; nauku; inovacije; kulturu; sport i mlade; medije; zdravlje; rad i socijalno staranje;

– *Sektora za propise iz oblasti ekonomije i finansija* – za zakone, druge propise i opšte akte koje pripremaju, odnosno donose organi državne uprave nadležni za: ekonomiju; finansije; morsko dobro; energetiku, energetsku efikasnost, rudarstvo, geologiju, ugljovodonike; elektronske komunikacije i poštanske usluge;

– *Sektora za propise iz oblasti saobraćaja, turizma, ekologije i poljoprivrede* – za zakone, druge propise i opšte akte koje pripremaju, odnosno donose organi državne uprave nadležni za: saobraćaj; pomorstvo; poljoprivredu, šumarstvo i vodoprivredu; turizam; komunalne djelatnosti; uređenje prostora; izgradnju objekata; stambene odnose; zaštitu prirode i zaštitu životne sredine.

U ovom programu nije moguće utvrditi precizne rokove za sprovođenje navedenih aktivnosti, s obzirom da su uslovljeni dinamikom rada ministarstava u izvršavanju Programa rada Vlade, Programa pristupanja Crne Gore Evropskoj uniji, kao i njihovih planova i programa.

Indikatori uspješnosti u izvršavanju osnovne djelatnosti Sekretarijata za zakonodavstvo iskazuju se brojem mišljenja sa primjedbama i sugestijama datim u neposrednoj saradnji ili pisanim putem ministarstvima, odnosno obrađivačima predloga/nacrta zakona, drugog propisa ili opšteg akta i brojem konačnih mišljenja u odnosu na ukupan broj propisa i drugih akata koji u 2024. godini budu u radu u Sekretarijatu.

1. **Davanje** **mišljenja prije potpisivanja teksta propisa ili drugog opšteg akta od strane predsjednika Vlade**

Sekretarijat za zakonodavstvo, saglasno odredbi člana 65 Poslovnika Vlade, prije potpisivanja teksta propisa ili drugog opšteg akta od strane predsjednika Vlade, provjerava i daje mišljenje da li je taj propis ili drugi opšti akt obrađivač pripremio u tekstu u kojem ga je Vlada donijela. Ako propis ili drugi opšti akt nije pripremljen u tekstu u kojem ga je Vlada donijela, Sekretarijat na to ukazuje obrađivaču, najčešće u neposrednoj saradnji.

Precizne rokove za sprovođenje ovih aktivnosti Sekretarijata u ovom programu nije moguće utvrditi budući da njihova realizacija zavisi od prijema akata koje Sekretarijatu ministarstva dostavljaju na mišljenje prije potpisivanja.

 Indikatori uspješnosti u izvršavanju ovih aktivnosti Sekretarijata za zakonodavstvo iskazuju se brojem mišljenja u smislu člana 65 Poslovnika Vlade u odnosu na broj propisa odnosno drugih opštih akata dostavljenih na mišljenje u 2024. godini.

1. **Objavljivanje uredbi, odluka i drugih akata Vlade, kao i podzakonskih i drugih akata koje donose ministarstva, kao i** **utvrđivanje da li su ti akti objavljeni u izvornom tekstu**

U izvršavanju ovih aktivnosti Sekretarijat se stara da se uredbe, odluke i drugi akti koje donosi Vlada, kao i podzakonski i drugi akti koje donose ministarstva objave u izvornom tekstu, što provjerava u svakom konkretnom slučaju nakon prijema akta od njegovog donosioca, a zatim dostavljeni akt uz nalog za objavljivanje dostavlja Javnoj ustanovi Službeni list Crne Gore radi objavljivanja.

Ni u pogledu ovih aktivnosti, Programom rada Sekretarijata nije moguće utvrditi precizne rokove budući da njihova realizacija zavisi od prispijeća akata na objavljivanje nakon što Sekretarijat da mišljenje ministarstvima u pripremi tih akata.

Indikatori uspješnosti ove djelatnosti Sekretarijata za zakonodavstvo iskazuju se brojem naloga za objavljivanje u odnosu na broj uredbi, odluka i drugih akata koje donosi Vlada, kao i podzakonskih i drugih akata koje donose ministarstva, dostavljenih u 2024. godini radi objavljivanja.

**4.** **Vršenje nadzora nad zakonitošću i cjelishodnošću rada Javne ustanove Službeni list Crne Gore, kontrole nad obavljanjem poslova ove ustanove koji se odnose na objavljivanje propisa i drugih akata utvrđenih zakonom**

Ova aktivnost Sekretarijata podrazumijeva kontinuirano praćenje rada Javne ustanove Službeni list Crne Gore, kako u odnosu na zakonitost i cjelishodnost rada, tako i u odnosu na objavljivanje zakona i drugih propisa, u štampanoj i u elektronskoj formi o čemu sačunjava pisani izvještaj.

Takođe, Sekretarijat će u 2024. godini Vladi dostaviti Godišnji izvještaj o radu i poslovanju Javne ustanove Službeni list Crne Gore, sa Izvještajem nezavisnog revizora o finansijskim iskazima za 2023. godinu.

**5. Druge aktivnosti Sekretarijata za zakonodavstvo**

U izvršavanju utvrđenih nadležnosti i propisanih obaveza, Sekretarijat za zakonodavstvo će u 2024. godini:

* pripremiti i dostaviti Vladi Izvještaj o radu Sekretarijata u 2023. godini – I KVARTAL;
* donijeti Plan javnih nabavki za 2024. godinu, u skladu sa Zakonom o javnim nabavkama – I KVARTAL;
* pripremiti Izvještaj o sprovedenim postupcima javnih nabavki za 2023. godinu, u skladu sa Zakonom o javnim nabavkama – I KVARTAL;
* sačiniti Izvještaj o izvršenom popisu pokretnih i nepokretnih stvari koje koristi Sekretarijat za zakonodavstvo za 2023. godinu, u skladu sa Uputstvom o bližem načinu vršenja popisa pokretnih i nepokretnih stvari u državnoj svojini („Službeni list CG“, broj 47/11) – I KVARTAL;
* sačiniti Nacrt kadrovskog plana Sekretarijata za zakonodavstvo za 2024. godinu – I KVARTAL;
* sačiniti i dostaviti Agenciji za sprječavanje korupcije Izvještaj o sprovođenju Plana integriteta Sekretarijata za zakonodavstvo u 2023. godini – I KVARTAL;
* pripremiti zahtjev programskog budžeta Sekretarijata za zakonodavstvo za 2025. godinu u skladu sa Zakonom o budžetu i fiskalnoj odgovornosti („Službeni list CG“, br. 20/14, 56/14, 70/17, 55/18, 70/21 i 27/23) – II KVARTAL;
* ažurirati Vodič za pristup informacijama u posjedu Sekretarijata za zakonodavstvo – IV KVARTAL;
* sačiniti i dostaviti Ministarstvu finansija kvartalne izvještaje i godišnji izvještaj o utrošku sredstava Sekretarijata, opredijeljenih Zakonom o budžetu Crne Gore za 2024. godinu;
* sprovesti edukaciju državnih službenika na temu „Pravno-tehnička pravila za izradu propisa sa Smjernicama za usklađivanje propisa Crne Gore sa pravnim poretkom Evropske unije“ – u skladu sa Programom stručnog osposobljavanja i usavršavanja Uprave za ljudske resurse;
* sa nevladinim organizacijama ostvarivati saradnju u okviru nadležnosti Sekretarijata;
* u skladu sa Zakonom o slobodnom pristupu informacijama („Službeni list CG“, br. 44/12 i 30/17), blagovremeno postupati po zahtjevima za slobodan pristup informacijama i redovno ažurirati internet stranicu Sekretarijata.

Broj: 01-082/23-1426

Podgorica, 28. decembra 2023. godine

 **SEKRETARKA**

 **Slavica Bajić**